馬菲波麻

馬菲·波麻係美國男演員。

佢喺2014年HBO播出嘅電視電影《常人之心》入面飾演配角Felix Turner，贏咗2015年第72屆金球獎電視類最佳男配角獎，亦都得到2014年美國艾美獎嘅提名。

早年生活 
馬修·波莫喺美國密蘇里州出世。佢老豆約翰·波莫係前達拉斯牛仔球員。波莫同同樣係演員嘅李·培斯一齊喺侯斯頓郊外嘅克萊因高中讀書，同埋一齊喺休斯頓嘅非牟利戲院艾利劇院出騷。2001年，波莫喺卡内基梅隆大學畢業，攞到藝術學士學位。畢業後搬咗去紐約，繼續喺劇院度表演。

個人生活 
佢係一個同性戀者，佢同前男朋友Mike White喺2004年分手。2008年識咗荷里活公關公司「PMK•BNC」嘅CEO西蒙·豪爾斯(Simon Halls)，兩個人喺2011年結婚。佢哋有三個仔，其中有對雙胞胎。佢哋嗰三個仔都係由西蒙·豪爾斯透過代孕所生。

佢係2012年Steve Chase人道主義獎頒獎典禮上公開出櫃，佢因為致力喺愛滋病防治工作而獲獎，喺得獎感言入面多謝同性伴侣西蒙同佢哋啲仔。「我要特別多謝我美麗嘅家庭，Simon、Kit、Walker、Henry，多謝你哋教識咗我乜嘢係無條件嘅愛。」

類:美國電影男演員
類:舞臺劇演員
類:美國電視男演員
類:卡內基美隆大學舊生
類:美國LGBT權利運動者
類:金球獎最佳電視男配角得主
類:基佬‎